Hans Sotin

Hans Sotin (født 10. september 1939) er en tysk operasanger med stemme i bass-leiet.

Biografi 
Sotin ble født i Dortmund og studerte ved Dortmund Hochschule für Musik. Han debuterte som operasanger i 1962 i Essen som politikommissær i Strauss' Der Rosenkavalier. Han begynte i Hamburg statsopera i 1964 hvor han ble gjort til Kammersänger. Han hadde en lang karriere der han sang de fleste av de store bassrollene i mange operahus, både i Europa og Amerika. Han gjorde mange opptredener under Bayreuth-festivalen over flere tiår.

Hans signaturroller var Sarastro og de store Wagner-bassrollene, inkludert Kong Marke, Gurnemanz, Landgreven og Veit Pogner. Av og til spilte han Baron Ochs og Hunding. Han spilte Wotan noen ganger.

Sotin gjorde en rekke innspillinger av operatiske, sakrale og symfoniske verk, inkludert Verdis Rekviem, Rossinis Stabat Mater, Beethovens Korsymfoni, Missa Solemnis og Messe i C, Mahlers Symfoni nr. 8, Mozarts Messe i c-moll, Haydns Paukenmesse og Skapelsesoratorium, Bachs Matteuspasjon, og rollene som Sarastro og den andre væpneren i to innspillinger av Tryllefløyten, Kong Marke i Tristan und Isolde, Kong Heinrich der Vogler i Lohengrin, og Don Alfonzo i Cosi fan tutte. Han kan sees på video som Sarastro, som Gurnemanz, og som Landgreve.

Han sang og spilte inn noen av de heroiske balladene og odene av Carl Loewe.

Siden 1992 har han vært professor ved Hochschule für Musik i Köln. Hans pensjonisttilværelse fra scenen ble feiret den 1. juni 2012 under Richard Wagner-festivalen i Wels.

Referanser

Eksterne lenker 
 
 
 
  Hans Sotin hos Bach Cantatas
  Intervju med Hans Sotin av Bruce Duffie, 25. oktober 1980

Tyske operasangere
Basser
Personer fra Dortmund